钦定古今图书集成/理学汇编/字学典/第102卷 > 邬彤
## 钦定古今图书集成/理学汇编/字学典/第102卷 > 邬彤

按陆羽《怀素别传》：邬彤，钱塘人，金吾兵曹。邬亦刘氏
之出，与怀素为群从中表兄弟。谓怀素曰：“草书古势
多矣，惟太宗以献之书，如凌冬枯树，寒寂劲硬，不置
枝叶。张旭又尝私谓彤曰：‘孤蓬自振，惊沙自飞。余师
而为书，故得奇怪。凡草圣尽于此’。怀素不复应对，但
连叫数十声曰：‘得之矣’。”

按《墨池编》：“邬彤书流便可喜，孙莘老取其书置墨妙
亭。”

按《金石录》：“唐《金刚经尊胜经》，乾元二年邬彤行书。”
按《书苑菁华》，“怀素师邬彤，授其笔法。”

按《书史会要》：“邬彤工书，师张旭。”